གས་རྗེ་ཆེན་པོ་ཡིན༔ བསྟན་པའི་གཞི་མ་དགེ་འདུན་ཡབ༔ སྤྲུལ་སྐུ་ཤཱཀྱ་ཐུབ་པ་
ཡིན༔ རུས་པ་ཆེ་བ་རྒྱལ་པོའི་ཡབ༔ རྒྱལ་པོ་ཨིནྡྲ་བོ་དྷི་ཡིན༔ མཇལ་བ་སྔ་བ་མི་ཡི་ཡབ༔ ཆོས་བློན་ཏྲི་ན་
འཛིན་པ་ཡིན༔ བརྩེ་བས་གྲོས་བཏབ་གྲོགས་ཀྱི་ཡབ༔ གྲོགས་པོ་གསེར་འོད་དམ་པ་ཡིན༔ སྐྱེས་པའི་ཡབ་
བརྒྱད་ཀྱི་ལེའུ་སྟེ་གཉིས་པའོ༔
༈ ༔ ཨེ་མ་ཧོ༔ གསུམ་པ་བལྟམས་ པའི་ ཡུམ་ བརྒྱད་ བསྟན་ པ་ ནི༔ དྷ་ ན་ ཀོར་ ཤ་ རྒྱ་ མཚོའི་
ཡུམ༔ ༔པདྨ་མ་གེ་སར་སྡོང་པོ་ཡིན༔ སྤྱིར་ཡང་མ་གྲུབ་བདེ་ཆེན་ཡུམ༔ ཟབ་མེད་ཀུན་ཏུ་བཟང་མོ་ཡིན༔
སྤྲུལ་པའི་སྐུ་ལ་བསྟོད་པའི་ཡུམ༔ རྡོ་རྗེ་རྣལ་འབྱོར་མ་ཉིད་ཡིན༔ བདག་འཛིན་སྲིད་ཞུ་བཙན་པའི་ཡུམཿ༔
བཙུན་མོ་འོད་འཆང་ལྷ་མོ་ཡིན༔ དུར་ཁྲོད་བརྟུལ་ཞུགས་མཛད་པའི་ཡུམ༔ དཔལ་ལྡན་རྡོ་རྗེ་ཕག་མོ་ཡིན
དབང་བཞི་རྫོགས་པར་བསྐུར་བའི་ཡུམ༔ དགེ་སློང་ཀུན་དགའ་སྨོན་ལམ་ཡིན༔ བཀའ་ཡི་གཉེཪ་བྱང་
གཏད་པའི་ཡུམ༔ མཁའ་འགྲོ་ལས་ཀྱི་དབང་མོ་ཡིན༔ བསྟན་པའི་སྲོག་ཤིང་བཙུགས་པའི་ཡུམ༔ རྗེ་བཙུན་
འཕགས་མ་སྒྲོལ་མ་ཡིན་༔ བལྟམས་པའི་ཡུམ་བརྒྱད་ཀྱི་ལེའུ་སྟེ་གསུམ་པའོ༔
༈ ༔ཨེ་མ་ཧོ༔ བཞི་པ་སྤྲུལ་པའི་སྲས་བརྒྱད་བསྟན་པ་ནི༔ བོད་ཡུལ་ད་མ་ཆོས་ཆགས་པའི་སྲས༔
ཆོས་རྒྱལ་སྲོང་བཙན་སྒམ་པོ་ཡིན༔ དམ་ཆོས་དར་རྒྱས་འབྱུང་བའི་སྲས༔ ཆོས་རྒྱལ་ཁྲི་སྲོང་ལྡེའུ་བཙན་ཡིནཿ
-
---
298 -

༄༄༅ པདྨ་བཀའ་ཡི་ཐང་ཡིག་ཅེས་བྱ་བ་བཞུགས་སཿ
དམ་ཆོས་མི་ནུབ་བརྟན་པའི་སྲསཿ རྒྱལ་སྲས་མུ་ཁྲི་བཙན་པོ་ཡིན༔ བསྟན་པ་ཚུལ་བཞིན་འཛིན་པའི་སྲས༔
འཁོར་འབངས་ཀླུ་ཡི་དབང་པོ་ཡིན༔ དྲག་པོ་ཞི་བར་བྱེད་པའི་སྲས༔ རྒྱ་གར་ཨ་ཙར་ནག་པོ་ཡིན༔ བསྟན་
པ་འཕེལ་གྲིབ་གསོ་བའི་སྲས༔ སྙིགས་མའི་སྐྱབས་མགོན་ཇོ་བོ་རྗེ༔ གདུལ་བྱ་གང་མོས་འདུལ་བའི་སྲས༔
ཏེ་ལོ་པྲ་ཛྙ་པ་ར་ཡིན༔ བསྒོམ་ཆེན་བསྟན་པ་འཛིན་པའི་སྲས༔ ལྷ་རྗེ་ཙནྡྲ་གོ་མི་ཡིན༔ སྤྲུལ་པའི་སྲས་
བརྒྱད་ཀྱི་ལེའུ་སྟེ་བཞི་པའོ༔
༈ ༔ཨེ་མ་ཧོ༔ ལྔ་པ་བྱོན་པའི་ཡུལ་བརྒྱད་བསྟན་པ་ནི༔ རྒྱ་མཚོར་སྐུ་འཁྲུངས་ཨོ་རྒྱན་ཡུལ་དུ་བྱོན༔
རྒྱལ་པོའི་སྲས་མཛད་ཟ་ཧོར་ཡུལ་དུ་བྱོན༔ བདུད་བཞི་བཅོམས་མཛད་མུ་སྟེགས་ཡུལ་དུ་བྱོན༔ རྫུ་འཕྲུལ་
ལྡན་་པས་ཡངས་པ་ཅན་དུ་བྱོན༔ ཐོས་བསམ་ལྡན་པའི་ཁ་ཆེའི་ཡུལ་དུ་བྱོན༔ གཞན་དོན་མཛད་པའི་ལི་ཡི་
ཡུལ་དུ་བྱོན༔ རྩོད་མེད་ཡོངས་གྲགས་བལ་པོའི་ཡུལ་དུ་བྱོན༔ སྨོན་ལམ་སྟོབས་ཀྱིས་བོད་ཀྱི་ཡུལ་དུ་བྱོན༔
བྱོན་པའི་ཡུལ་བརྒྱད་ཀྱི་ལེའུ་སྟེ་ལྔ་པའོ༔
༈ ༔ཨེམ་ཧོ༔ དྲུག་པ་བཞུགས་པའི་གནས་བརྒྱད་བསྟན་པ་ནི༔ སྡེ་སྣོད་གསུམ་བཙུགས་མངྒ་དྷ་རུ་
བཞུགས༔ འདུལ་ཁྲིམས་ལྡན་པའི་རྡོ་རྗེ་གདན་དུ་བཞུགས༔ སྙན་གྲགས་ཕྱོགས་བཅུར་དགའ་བའི་ཚིལ་དུ་
བཞུགས༔ ཕྱོགས་ལྷུང་མེད་པ་སོ་ས་གླིང་དུ་བཞུགས༔་ བྱང་སེམས་འབྱོངས་པས་སིངྒ་ལ་རུ་བཞུགས༔
བདག་འཛིན་བློས་བཏང་ལྕང་ར་སྨུག་པོར་བཞུགས༔ ཁམས་གསུམ་དབང་བསྡུས་ཡང་ལེ་ཤོད་དུ་བཞུགས༔
རྒྱལ་པོས་གདན་དྲངས་བསམ་ཡས་དབུ་རྩེར་བཞུགས༔ བཞུགས་པའི་གནས་བརྒྱད་ཀྱི་ལེའུ་སྟེ་དྲུག་པའོ༔
༈ ༔ཨེ་མ་ཧོ༔ བདུན་པ་བརྟེན་པའི་བླ་མ་བརྒྱད་བསྟེན་པ་ནི༔ གུ་རུ་ཆེན་པོ་ཤྲྰི་སིང་ཧ་བརྟེན༔
རྫོགས་པ་ཆེན་པོ་ཆོས་རྣམས་རྫོགས་པར་ཞུས༔ རྒྱ་གར་མཁན་པོ་པྲ་བྷ་ཧ་སྟི་རྟེན༔ རབ་བྱུང་བསྒྲུབ་ནས་
དགེ་སློང་ཆ་ལུགས་མཛད༔་ མཁའ་འགྲོའི་གཙོ་མོ་ལས་ཀྱི་དབང་མོ་རྟེན་༔ ཞེ་(ཞི)ཁྲོ་བཀའ་བརྒྱད་ཆོས་
རྣམས་རྫོགས་པར་ཞུས༔ རིགས་ལྡན་རྒྱལ་བ་པདྨ་དཀར་པོ་རྟེན༔ དུས་ཀྱི་འཁོར་ལོའི་ཆོས་རྣམས་རྫོགས་
པར་ཞུས༔ ཁ་ཆེའི་ཡུལ་དུ་བི་མ་མི་ཏྲ་རྟེན༔ བདུད་རྩི་ཞི་ཁྲོའི་ཆོས་རྣམས་རྫོགས་པར་ཞུས༔ སིངྒ་ལ་རུ་
འཇམ་དཔལ་བཤེས་གཉེན་རྟེན༔ · འཇམ་དཔལ་ཞི་ཁྲོའི་ཆོས་རྣམས་རྫོགས་པར་ཞུས༔ ཟ་ཧོར་ཡུལ་དུ་ཀྲུ་
སྒྲུབ་སྙིང་པོ་རྟེན༔ པདྨ་ཞི་ཁྲོའི་ཆོས་རྣམས་རྫོགས་པར་ཞུས༔ ན་ལེནྡྲ་རུ་དྷ་ན་སཾ་ཏྲི་བརྟེན༔ མ་མོ་ཞི་ཁྲོའི་
- 299

༄༅། །སློབ་དཔོན་པདྨ་ ང་གནས་ཀྱི་རྣམ་ཐར་དཔེ་ཚོགས།
ཆོས་རྣམས་རྫོགས་པར་ཞུས༔ བླ་མ་བརྒྱད་རྟེན་པའི་ལེའུ་སྟེ་བདུན་པའོ༔
༔ཨེ་མ་ཧོ༔ བརྒྱད་པ་ཡི་དམ་ལྷའི་ཞལ་གཟིགས་བསྟན་པ་ནི༔ སྒྲུབ་པ་བཀའ་བརྒྱད་དཀྱིལ་
འཁོར་ཞལ་ཕྱེ་ནས༔ བཀའ་རེ་ལ་ནི་གྲུབ་ཆེན་རེ་རེ་ཐོབ༔ ་འཇིགས་སུ་རུང་བའི་དུར་ཁྲོད་བརྒྱད་དུ་ནི༔
བསིལ་བའི་ཚལ་དུ་བདུད་རྩིའི་སྒྲུབ་པ་མཛད༔ བདུད་རྩིའི་ཡོན་ཏན་ལྷ་ཚོགས་ཞལ་གཟིགས་ཐོབ༔ ཧཱུཾ་ཆེན་
བྲག་ཏུ་ཡང་དག་ སྒྲུབ་པ་མཛད༔ ཡང་དག་ཐུགས་ཀྱི་ལྷ་ཚོགས་ཞལ་གཟིགས་ཐོབ༔ ་འཇིགས་བྱེད་ཚལ་དུ་
གཤིན་རྗེའི་སྒྲུབ་པ་མཛད༔ འཇམ་དཔལ་སྐུ་ཡི་ལྷ་ཚོགས་ཞལ་གཟིགས་ཐོབ༔ པདྨ་བརྩེགས་དུ་རྟ་མཆོག་
སྒྲུབ་པ་མཛད༔ པདྨ་གསུང་གི་ལྷ་ཚོགས་ཞལ་གཟིགས་ཐོབ༔ རོལ་གླིང་ཚལ་དུ་ཕུར་པའི་སྒྲུབ་པ་མཛདཿ
ཕུར་པ་འཕྲིན་ལས་ལྷ་ཚོགས་ཞལ་གཟིགས་ཐོབ༔ ལྷུན་གྲུབ་བརྩེགས་པར་མ་མོའི་སྒྲུབ་པ་མཛད༔ མ་མོ་སྤོད་
( སྦོད) གཏོང་ལྷ་ཚོགས་ཞལ་གཟིགས་ཐོབ༔ བདེ་ཆེན་བརྡལ་དུ་འཇིག་རྟེན་སྒྲུབ་པ་མཛད༔ འཇིག་རྟེན་
མཆོད་བསྟོད་ལྷ་ཚོགས་ཞལ་གཟིགས་ཐོབ༔ ལོ་ཀ་བརྩེགས་དུ་དྲག་སྔགས་སྒྲུབ་པ་མཛད༔ དམོད་པ་དྲག་
སྔགས་ལྷ་ཚོགས་ཞལ་གཟིགས་ཐོབ༔ དུར་ཁྲོད་བརྒྱད་དུ་སྒྲུབ་པ་མཛད་པའི་ལེའུ་སྟེ་བརྒྱད་པའོ༔
༈ ༔ཨེ་མ་ཧོ༔ དགུ་པ་མཐར་ཕྱིན་པའི་སྒྲུབ་རྟགས་བརྒྱད་བསྟན་པ་ནི༔ ཨྱོན་(ཨོ་རྒྱན་)རྒྱལ་པོས་
མཐའ་ལ་བཅུགས་པའི་ཚེ༔ མཁའ་འགྲོ་དབང་དུ་བསྡུས་པའི་སྒྲུབ་རྟགས་བསྟན༔ རྒྱ་གར་རྒྱལ་པོས་གསལ་
ཤིང་རྩེ་ལ་སྐྱོན༔ ཡན་ལག་སྐྱོན་གྱི་མ་གོས་སྒྲུབ་རྟགས་བསྟན༔ མུ་སྟེགས་རྒྱལ་པོས་ཆུ་ལ་སྐྱུར་བའི་ཚེ༔
འབྱུང་བ་ཆུ་ཡིས་མི་འཁྱེར་སྒྲུབ་རྟགས་བསྟན༔ ཟ་ཧོར་རྒྱལ་པོས་གསོན་བསྲེག་མཛད་པའི་ཚེ༔ འབྱུང་བ་མེ་
ཡི་མ་ཚིག་སྒྲུབ་རྟགས་བསྟན༔ བསམ་ཡས་རྒྱལ་པོའི་མཆོད་གནས་མཛད་པའི་ཚེ༔ སྡེ་བརྒྱད་དབང་དུ་
བསྡུས་པའི་སྒྲུབ་རྟགས་བསྟན༔ མངའ་བདག་རྒྱལ་པོས་ཕྱག་ལ་འགྱིངས་པའི་ཚེ༔ སྦྲུལ་( སྤྲུལ) པའི་མེ་ཡི་
རྒྱལ་པོའི་གོས་ཚིག་ནས༔ ང་ཆེ་ང་བཙན་གསུངས་པའི་སྒྲུབ་རྟགས་བསྟན༔ བདུན་བློན་རྣམས་ཀྱི་དབྱེན་
དབྱེན་ཧས་ཧས་བྱས༔ ཞ་ཞིང་རེངས་དང་གུམ་པའི་སྒྲུབ་རྟགས་བསྟན༔ ལྷོ་ནུབ་སྲིན་པོའི་ཁ་གནོན་མཛད་
པའི་ཚེ༔ སྲིན་པོ་ཆོས་ལ་བཀོད་པའི་སྒྲུབ་རྟགས་བསྟན༔ སྒྲུབ་རྟགས་བརྒྱད་བསྟན་པའི་ལེའུ་སྟེ་དགུ་པའོ༔
༈ ༔ཨེ་མ་ཧོ༔ བཅུ་པ་ཆོས་རྒྱུད་འཛིན་པའི་སློབ་མ་བརྒྱད་བསྟན་པ་ནི༔ ནམ་མཁའི་སྙིང་པོ་ཉི་
མའི་ཟེར་ལ་ཆིབསཿ སངས་རྒྱས་ཡེ་ཤེས་བྲག་ལ་ཕུར་པ་འདེབས༔ ངན་ལམ་རྒྱལ་མཆོག་རྟ་སྐད་དབྱངས་སུ་
300

༄༄༅ པདྨ་བཀའ་ཡི་ཐང་ཡིག་ཅེས་བྱ་བ་བཞུགས་སོ
ལེན༔ ཡེ་ཤེས་མཚོ་རྒྱལ་བསད་པའི་མི་རོ་སློང་༔ འབྲོག་མི་དཔལ་གྱི་མ་མོ་བྲན་དུ་ཁོལ༔ གླང་ཆེན་སེང་གེ་
དྲགས་པ་དབང་དུ་བསྡུས༔ བཻ་རོ་ཙ་ན་ཨྱོན་(ཨོ་རྒྱན་)དངོས་དང་མཉམ༔ མངའ་བདག་རྒྱལ་པོས་སྤྲུལ་པ་
འགྱེད་པར་ནུས༔ སློབ་མ་བརྒྱད་ཀྱིས་སྤྲུལ་པ་འགྱེད་པའི་ལེའུ་སྟེ་བཅུ་པའོ༔
༈ ཨེ་མ་ཧོ༔ བཅུ་གཅིག་པ་ལུང་བསྟན་དབེན་པའི་གནས་བརྒྱད་བསྟན་པ་ནི༔ བསམ་ཡས་
མཆིམས་ཕུ་ལྷོ་བྲག་མཁར་ཆུ་དང་༔ སྒྲགས་ཀྱི་ཡང་རྫོང་ཡར་ལུངས་ཤེལ་གྱི་ཕུག༔ བྲག་དམར་གཡའ་མ་མོན་
ཁ་ཤྲཱི་རྫོང་༔ སེངྒེ་རྫོང་དང་སྤ་གྲོ་སྟག་ཚང་ཕུག༔ དབེན་གནས་བརྒྱད་ཀྱི་ལེའུ་སྟེ་བཅུ་གཅིག་པའོ༔
༈ ༔ཨེ་མ་ཧོ༔ བཅུ་གཉིས་པ་ཐུགས་སུ་ཆུད་པའི་ཇོ་མོ་བརྒྱད་བསྟན་པ་ནི༔ རྒྱ་གར་ལྷ་ལྕམ་མནྡྷ་ར་
བ་ཡིན༔ སྣོད་ལྡན་བུད་མེད་ཡེ་ཤེས་མཚོ་རྒྱལ་ཡིན༔ ཞབས་རྟོགས་ཕུལ་ཕྱིན་ལྕོག་རོ་གཟའ་སྒྲོན་ཡིན
དད་པ་ཕུལ་ཕྱིན་དམར་རྒྱན་གཟའ་མཚོ་ཡིན༔ མངོན་རྟོགས་ཕུལ་ཕྱིན་ཤེལ་དཀར་ཚེ་སྒྲོན་ཡིན༔ རྒྱལ་པོའི་
སྲས་པོ་ལྷ་ལྕམ་མཆེད་བཞི་ཡིན༔ རྙེད་ནས་ཕུལ་ཕྱིན་ལྷ་ལྕམ་ཁྲོ་མ་རྒྱན་ཡིན༔ རྒྱལ་པོའི་ཐུགས་རྩེས་ལྷ་ལྕམ་
པདྨ་སྲས༔ བཙུན་མོའི་ཐུགས་རྩེས་ནུས་སྦྱིན་ས་ལེ་ཡིན༔ ཇོ་མོ་བརྒྱད་ཀྱི་ལེའུ་སྟེ་བཅུ་གཉིས་པའོ༔
༈ ༔ཨེ་མ་ཧོ༔ བཅུ་གསུམ་པ་མཛད་པའི་འཕྲིན་ལས་བརྒྱད་བསྟན་པ་ནི༔ འཁོར་བ་མ་ཆགས་རོལ་
རྩེས་སྣ་ཚོགས་མཛད༔ སངས་རྒྱས་ཀུན་མཉམ་རྫུ་འཕྲུལ་སྣ་ཚོགས་མཛདཿ བརྟུལ་ཞུགས་སྤྱོད་པ་བམ་རོའི་
སྒྲུབ་པ་མཛད༔ འགྲོ་ལ་ཆོས་སྟོན་ཕ་མ་ལྟ་བུར་མཛད༔ བདུད་དཔུང་བཅོམ་ནས་སངས་རྒྱས་བྱང་སེམས་
མཛད༔ ཆོས་འཁོར་བསྐོར་ནས་བོད་ཡུལ་ཞབས་བཅགས་མཛད༔ བསྟན་པ་དར་རྒྱས་རིན་ཆེན་གཏེར་སྦས་
མཛད༔ སྲིན་པོའི་ཁ་གནོན་འཛམ་གླིང་དེ་(བདེ)ལ་བཀོད༔ མཛད་པའི་འཕྲིན་ལས་བརྒྱད་ཀྱི་ལེའུ་སྟེ་
བཅུ་གསུམ་པའོ༔
༈ ༔ཨེ་མ་ཧོ༔ བཅུ་བཞི་པ་སྦས་པའི་གཏེར་ཁ་བརྒྱད་བསྟན་པ་ནི༔ དུས་ཚིགས་དགོངས་ ཏེ་
དགོངས་གཏེར་སྦས༔ མཐོས་ཐོས་ངེས་སྐྱེས་གསང་གཏེཪ་སྦས༔ བརྡ་ཡིག་ཤོག་གསེར་ཟབ་གཏེར་སྦས༔
ངོ་མཚར་རྨད་བྱུང་ཡང་ གཏེར་སྦས༔ དབུལ་ཕོངས་སྐྱོང་ཕྱིར་ནོར་གཏེར་སྦས༔ སྣ་ཚོགས་འགྲོ་འདུལ་
གཏེར་ཕྲན་སྦས༔ ཚུལ་གཅིག་མ་ངེས་གཏེར་གཉིས་སྦས༔ རིན་ཆེན་སྐྱོང་ཕྱིར་ཐུགས་གཏེར་སྦས༔ སྦས་
པའི་གཏེར་ཁ་བརྒྱད་ཀྱི་ལེའུ་སྟེ་བཅུ་བཞི་པའོ༔
301

༄༅།
།སློབ་དཔོན་པདྨ་འབྱུང་གནས་ཀྱི་རྣམ་ཐར་དཔེ་ཚོགས།
༈ ༔ཨེ་མ་ཧོ༔ བཅོ་ལྔ་པ་ཉམས་སུ་བླངས་པའི་ཆོས་བརྒྱད་བསྟན་པ་ནི༔ འདུས་པ་བཞི་དང་ཟུར་བ་
བཞི༔ དང་པོ་འདུས་པ་བཞི་པོ་ནི༔ བླ་མ་བཀའ་བརྒྱད་འདུས་པ་དང་༔ ཡི་དམ་བཀའ་བརྒྱད་འདུས་པ་
དང་༔ མཁའ་འགྲོ་བཀའ་བརྒྱད་འདུས་པ་དང་༔ ཆོས་སྐྱོང་བཀའ་བརྒྱད་འདུས་པ་ཡི༔ དེ་ནས་ཟུར་པ་
བཞི་པོ་ནི༔ རྫོགས་པ་ཆེན་པོ་ཉི་མ་ཡོད༔ གསང་སྔགས་སྤྱོད་འཇུག་ལམ་རིམ་ཡོད༔ གུ་རུ་དྲག་པོའི་རིག་
སྔགས་ཡོད༔ འཕགས་མ་ཁྲོས་མ་ནག་མོ་ཡོད༔ ཉམས་ལེན་ཟབ་ཚོས་བརྒྱད་ཀྱི་ལེའུ་སྟེ་བཅོ་ལྔ་པའོ༔
༈ ༔ཨེམ་ཧོ༔ བཅུ་དྲུག་པ་ཆོས་བདག་གླིང་པ་བརྒྱད་རྣམས་བསྟན་པ་ནི༔ སེམས་དཔའ་ཆེན་པོ་
བརྒྱད་ཀྱི་སྦྲུལ་( སྤྲུལ)པ་སྟེ༔ དབུས་ན་ཨྱོན་(ཨོརྒྱན་)གླིང་པ་ཡོད༔ ཤར་ན་རྡོ་རྗེ་གླིང་པ་ཡོད༔ ལྷོ་ནས་
རིན་ཆེན་གླིང་པ་ཡོད༔ ནུབ་ནས་པདྨ་གླིང་པ་ཡོད༔ བྱང་ནས་ཀརྨ་གླིང་པ་ཡོད༔ བསམ་གཏན་གླིང་དང་
ཉི་ཟླ་གླིང་༔ ཞིག་པོ་གླིང་དང་གཏེར་བདག་གླིང༔ གཏེར་སྟོན་ཆེན་པོ་གླིང་བ་བརྒྱད་བྱུང་ཞིང་༔ ཨྱོན་( ཨོ་
རྒྱན་) ང་ཡི་སྦྲུལ་( སྤྲུལ) པ་ཡིན་པར་ངེས༔ ཆོས་བདག་གླིང་པ་བརྒྱད་ཀྱི་ལེའུ་སྟེ་བཅུ་དྲུག་པའོ༔
༔ཨེ་མ་ཧོཿ རྒྱལ་པོ་ཆེན་པོ་ལེགས་པར་ཉོན༔ བདག་འདྲ་པདྨ་འབྱུང་གནས་ངས༔ མཐུན་
མོངས་མངོན་པར་ཤེས་པ་ལྔ༔ མ་འོངས་མངོན་པར་ཤེས་པ་ལྔ༔ འདས་པའི་མངོན་པར་ཤེས་པ་ལྔ༔ ད་
ལྟའི་མངོན་པར་ཤེས་པ་ལྔ ཚད་མེད་མངོན་པར་ཤེས་པ་ལྔ༔ མངོན་ཤེས་ལྔ་པོ་ང་ཡིས་ཤེས༔ སྔོན་ཚེ་སྣང་
བ་མཐའ་ཡས་འོད་དཔག་མེད༔ རི་བོ་ཏ་ལར་མགོན་པོ་སྤྱན་རས་གཟིགས༔ དྷ་ན་ཀོ་ཤ་པདྨ་འབྱུང་གནས་
ང་༔ མཚོན་ཚུལ་ཙམ་ལ་སྐུ་གསུམ་སྣང་གྱུར་ཀྱང་༔ དོན་ལ་དབྱེར་མེད་སོ་སོར་ཐ་མི་དད༔ ཆོས་དབྱིངས་
གནས་སུ་ཀུན་ཏུ་བཟང་པོ་དང༔ གཏུག་པོ་བཀོད་དུ་རྡོ་རྗེ་འཆང་ཆེན་པོ༔ རྡོ་རྗེ་གདན་དུ་ཐུབ་པ་ཆེན་པོ་
ཉིད༔ གཉིས་མེད་པདྨ་ང་རུ་ལྷུན་གྱིས་གྲུབ༔ དེ་བཞིན་ང་ལ་གསོལ་བ་རྒྱུན་དུ་ཐོབ༔ རྒྱལ་པོའི་གདུང་
རབས་བརྒྱ་དང་བཅུ་གསུམ་ནས༔ སེ་ཆེན་རྒྱལ་པོས་བོད་ལ་དམག་དྲངས་ནས༔ བོད་འབངས་ཐམས་ཅད་
ཕུང་བའི་གཞི་རུ་འགྲོ༔ ་ ང་ཡི་ལྷ་ཁང་རྣམས་ཀྱང་འཇིག་པར་བྱེད༔ དེ་དུས་ང་སྤྲུལ་ས་སྐྱ་ཞེས་སུ་གྲགས༔
སྟོད་ཀྱི་ཕྱོགས་ནས་ཡབ་མིང་འཇམ་དཔལ་དང་༔ ཡུམ་མིང་སྒྲོལ་མ་ཞེས་བྱའི་སྲས་སུ་འཁྲུངས༔ འགྲོ་མགོན་
འཕགས་པ་ཀུན་དགའ་རྒྱལ་མཚན་ཞེས༔ ང་ཡི་ལྷ་ཁང་རྣམས་ལ་ཞིག་གསོས་བྱེད༔ གསང་སྔགས་བསྟན་པ་
དར་ཞིང་རྒྱས་པར་འགྱུར༔ བོད་འབངས་སེམས་ཅན་བདེ་ཞིང་སྐྱིད་པར་འབྱུང༔ དེ་ནས་བོད་ཀྱི་རྒྱལ་པོ་ཧ་
302

༄༄༅ པདྨ་བཀའ་ཡི་ཐང་ཡིག་ཅེས་བྱ་བ་བཞུགས་སཿ
ཐོབ་བྱེད༔ རེས་དགའ་ཆོས་རྒྱལ་རེས་དགའ་བདུད་རྒྱལ་རེ༔ ཆོས་རྒྱལ་དེ་ཡི་ཆོས་ཁྲིམས་ཚུགས་པར་བྱེད
བདུད་རྒྱལ་དེ་ཡི་ཆོས་ཁྲིམས་བཤིག་པར་བྱེད༔ དེ་དུས་མི་ལ་དར་གུད་སྣ་ཚོགས་འོང་༔ ཐུབ་པས་ལུང་
བསྟན་མདོ་ཁམས་སྒང་ཞིག་ཏུ༔ ཨ་ཏི་ཤ་ཡི་སྤྲུལ་པ་བློ་བཟང་གྲགས༔ སྐྱེས་བུ་དེར་བྱོན་བོད་ལ་བདེ་སྐྱིད་
འཆར༔ དེ་དུས་དཀར་ཕྱོགས་རྣམས་ནི་སྤོབས་པ་ཐོབ༔ མྱང་སྨད་ཉི་མ་མདོ་རུ་རྫོང་ཅིག་ཆགས༔ ལྷ་ས་
དམར་པོ་རི་ལ་ལྷ་ཁང་འབྱུང༔ ང་ཡི་སྤྲུལ་པ་ཨྱོན་(ཨོ་རྒྱན་)གླིང་པ་བྱོན༔ གཏེར་ཁ་ཉི་ཤུ་རྩ་ལྔ་དེ་དུས་
འབྱེད༔ དེ་སྐད་གསུངས་པས་རྒྱལ་པོ་སྤྱན་ཆབ་ཤོར༔ ཡང་གཅིག་ཕྱག་འཚལ་མནྡྲལ་ཕུལ་ནས་སུ༔ འདྲེན་
པའི་སྐྱེས་བུ་སློབ་དཔོན་ཆེན་པོ་ལགས༔ བདག་གི་གདུང་བརྒྱུད་འདི་ནས་ག་ཙམ་ཆགས༔ བོད་འབངས་
སེམས་ཅན་བདེ་སྐྱིད་ག་ཙམ་གནས༔ མཧཱ་གུ་རུ་ཆེན་པོས་གསུང་བར་ཞུ༔